CELEX: 52018DP0470
Language: hr
Date: 2018-11-29 00:00:00
Title: Odluka Europskog parlamenta od 29. studenoga 2018. o Prijedlogu za imenovanje predsjednika Nadzornog odbora Europske središnje banke (N8-0120/2018 – C8-0466/2018 – 2018/0905(NLE))

28.10.2020   
            
            
               HR
            
            
               Službeni list Europske unije
            
            
               C 363/380
            
         
      P8_TA(2018)0470
      Imenovanje predsjednika Nadzornog odbora Europske središnje banke
      Odluka Europskog parlamenta od 29. studenoga 2018. o Prijedlogu za imenovanje predsjednika Nadzornog odbora Europske središnje banke (N8-0120/2018 – C8-0466/2018 – 2018/0905(NLE))
      (Odobrenje)
      (2020/C 363/42)
      
         Europski parlament,
      
                  —
               
               
                  uzimajući u obzir prijedlog Europske središnje banke od 7. studenoga 2018. za imenovanje predsjednika Nadzornog odbora Europske središnje banke (C8-0466/2018),
               
            
                  —
               
               
                  uzimajući u obzir članak 26. stavak 3. Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1),
               
            
                  —
               
               
                  uzimajući u obzir Međuinstitucionalni sporazum između Europskog parlamenta i Europske središnje banke o praktičnim modalitetima provedbe demokratske odgovornosti i nadzora nad izvršavanjem zadaća dodijeljenih ESB-u u okviru jedinstvenog nadzornog mehanizma (2),
               
            
                  —
               
               
                  uzimajući u obzir članak 122.a Poslovnika,
               
            
                  —
               
               
                  uzimajući u obzir izvješće Odbora za ekonomsku i monetarnu politiku (A8-0380/2018),
               
            
                  A.
               
               
                  budući da se člankom 26. stavkom 3. Uredbe Vijeća (EU) br. 1024/2013 predviđa da Europska središnja banka Parlamentu podnosi svoj prijedlog za imenovanje predsjednika svojeg Nadzornog odbora i da se predsjednik bira na temelju otvorenog izbornog postupka između uglednih pojedinaca iskusnih u bankovnim i financijskim pitanjima koji nisu članovi Upravnog vijeća;
               
            
                  B.
               
               
                  budući da se člankom 26. stavkom 2. Uredbe Vijeća (EU) br. 1024/2013 predviđa da se imenovanjima u Nadzorni odbor u skladu s tom uredbom moraju poštovati načela ravnopravnosti spolova, iskustva i kvalifikacija;
               
            
                  C.
               
               
                  budući da je Europska središnja banka u pismu od 7. studenoga 2018. Parlamentu podnijela Prijedlog za imenovanje Andree Enrije kao predsjednika Nadzornog odbora;
               
            
                  D.
               
               
                  budući da je Odbor za ekonomsku i monetarnu politiku Europskog parlamenta potom ocijenio kvalifikacije predloženog kandidata, osobito u pogledu zahtjeva utvrđenih u članku 26. stavcima 2. i 3. Uredbe Vijeća (EU) br. 1024/2013; budući da je tijekom ocjenjivanja odbor primio životopis predloženog kandidata;
               
            
                  E.
               
               
                  budući da je Odbor 20. studenoga 2018. održao saslušanje s predloženim kandidatom tijekom kojega je on dao uvodnu izjavu i potom odgovorio na pitanja članova Odbora;
               
            
               
                  1.
               
               
                  odobrava prijedlog Europske središnje banke da se Andreu Enriju imenuje predsjednikom Nadzornog odbora Europske središnje banke;
               
            
               
                  2.
               
               
                  nalaže svojem predsjedniku da ovu Odluku proslijedi Europskoj središnjoj banci, Vijeću i vladama država članica.
               
            
         (1)  SL L 287, 29.10.2013., str. 63.
      
      
         (2)  SL L 320, 30.11.2013., str. 1.